cyanic-selkie/wikianc huggingface dataset:
Χημική ονοματολογία
Ιονικές δυαδικές ενώσεις τύπου II
Ο τύπος Na2SO3 δηλώνει ότι το κατιόν είναι το νάτριο, ή Na+ και το ανιόν είναι το θειώδες ιόν (SO32−). Συνεπώς, αυτή η ένωση ονομάζεται (sodium sulfite στα αγγλικά - θειώδες νάτριο στα ελληνικά). Αν ο δεδομένος τύπος είναι Ca(OH)2,μπορεί να θεωρηθεί ότι το OH− είναι το ιόν ου υδροξειδίου. Αφού το φορτίο του ιόντος ασβεστίου είναι 2+, θα πρέπει να υπάρχουν δύο ιόντα OH− για να εξισορροπήσουν το φορτίο. Συνεπώς, το όνομα της ένωσης είναι (calcium hydroxide στα αγγλικά - υδροξείδιο του ασβεστίου στα ελληνικά). Αν ζητηθεί ο τύπος για το χρωμικό χαλκό(I), ο λατινικός αριθμός δείχνει ότι το ιόν του χαλκού είναι το Cu+ και μπορεί να αναγνωριστεί ότι η ένωση περιέχει το χρωμικό ιόν (CrO42−). Δύο ιόντα χαλκού 1+ απαιτούνται για να εξισορροπήσουν το φορτίο ενός χρωμικού ιόντος 2−, έτσι ο τύπος είναι Cu2CrO4.
Δυαδικές ενώσεις τύπου III
Οι δυαδικές ενώσεις τύπου III είναι ομοιοπολικά ενωμένες. Ο ομοιοπολικός δεσμός εμφανίζεται μεταξύ μη μεταλλικών στοιχείων. Οι ομοιοπολικά ενωμένες ενώσεις είναι επίσης γνωστές ως μόρια. Στην ένωση, το πρώτο στοιχείο ονομάζεται πρώτο (στα αγγλικά) και με το πλήρες όνομα του στοιχείου. Το δεύτερο στοιχείο (στα αγγλικά) ονομάζεται σαν να ήταν ανιόν (όνομα ρίζας του στοιχείου συν την κατάληξη ίδιο (-ide)). Έπειτα, χρησιμοποιούνται προθέματα για να δείξουν τον αριθμό κάθε ατόμου που είναι παρόν: αυτά τα προθήματα είναι μονο-(mono-), δι- (di-), τρι- (tri-) κ.ο.κ. Το πρόθημα μονο- δεν χρησιμοποιείται ποτέ με το πρώτο στοιχείο. Συνεπώς, το NCl3 ονομάζεται (nitrogen trichloride στα αγγλικά - τριχλωριούχο άζωτο στα ελληνικά), το P2O5 ονομάζεται (diphosphorus pentoxide στα αγγλικά - πεντοξείδιο του φωσφόρου στα ελληνικά) και το BF3 ονομάζεται (boron trifluoride στα αγγλικά - τριφθοριούχο βόριο στα ελληνικά).
Το (Carbon dioxide - διοξείδιο του άνθρακα) γράφεται CO2· το (sulfur tetrafluoride- τετραφθοριούχο θείο) γράφεται SF4. Λίγες ενώσεις, όμως, έχουν κοινά ονόματα που επικρατούν. Το H2O, παραδείγματος χάρη, ονομάζεται συνήθως νερό αντί για (dihydrogen monoxide - μονοξείδιο του διυδρογόνου) και η NH3 ονομάζεται συνήθως αμμωνία αντί για (hydrogen nitride - νιτρίδιο του υδρογόνου).
Ονοματολογία υποκατάστασης
Αυτή η μέθοδος ονοματολογίας ακολουθεί γενικά την καθιερωμένη από την IUPAC οργανική ονοματολογία. Στα υδρίδια των στοιχείων της κύριας ομάδας (ομάδες 13–17) δίνεται ένα όνομα με την κατάληξη -άνιο (-ane), π.χ. βοράνιο (B H3), οξιδάνιο (oxidane) ( H2O), φωσφάνιο (phosphane) (P H3) (το όνομα φωσφίνη που είναι επίσης συνηθισμένο, δεν συνιστάται από την IUPAC). Η ένωση PCl3 θα ονομαζόταν συνεπώς με υποκατάσταση ως τριχλωροφωσφάνιο (trichlorophosphane) (με το χλώριο "να υποκαθιστά"). Όμως, δεν παράγονται από το όνομα του στοιχείου όλα αυτά τα ονόματα (ή στελέχη). Παραδείγματος χάρη, το N H3 ονομάζεται "αζάνιο (azane)".
Ονοματολογία προσθήκης
Αυτή η μέθοδος ονοματολογίας έχει αναπτυχθεί κυρίως για ενώσεις συναρμογής ή σύμπλοκες ενώσεις (coordination compounds) αν και μπορεί να εφαρμοστεί πιο πλατιά. Ένα τέτοιο παράδειγμα εφαρμογής της αποτελεί το [CoCl(NH3)5]Cl2 pentaamminechloridocobalt(III) chloride (χλωριούχο πενταμμωνιοχλωριδοκοβάλτιο(III)).
Οι προσδέτες (Ligands), επίσης, έχουν μια ειδική συνθήκη ονοματολογίας. Ενώ το χλωρίδιο (chloride) γίνεται το πρόθημα χλωρο- (chloro-) στην ονοματολογία προσθήκης, σε έναν προσδέτη γίνεται χλωριδο- (chlorido-).
Εξωτερικοί σύνδεσμοι
Κατηγορία:Χημική ονοματολογία
Στενά Ναρούτο
thumb|Τα στενά Ναρούτο και η Γέφυρα Οναρούτο, άποψη από το Αβάτζι με τη ροή από τα δεξιά προς τα αριστερά thumb|Οι δίνες του Ναρούτο φωτογραφημένες από μία από τις τουριστικές βάρκες που λειτουργούν στα στενά. Τα Στενά Ναρούτο (αγγλικά: Naruto Strait, 鳴門海峡  Naruto-kaikyō) είναι ένας πορθμός ανάμεσα στο νησί Αβάτζι και στο Σικόκου της Ιαπωνίας. Συνδέει το ανατολικό μέρος (Χαρίμα Νάντα) της Εσωτερικής Θάλασσας της Ιαπωνίας μέσω του πορθμού Κίι με τον Ειρηνικό ωκεανό. Τα Στενά Ναρούτο έχουν πλάτος στο στενότερο σημείο τους 1,3 χιλιόμετρα.
Το γνωστότερο χαρακτηριστικό των Στενών Ναρούτο είναι οι παλιρροιακές δίνες τους (鳴門の渦潮, Naruto no Uzushio): Η παλίρροια κινεί μεγάλους όγκους νερού μέσα και έξω από την Εσωτερική Θάλασσα δύο φορές την ημέρα, με διαφορά της θαλάσσιας στάθμης έως 1,5 μέτρου. Εξαιτίας του μικρού πλάτους των στενών, το νερό κινείται με ταχύτητες 13 ως 15 χιλιόμετρα την ώρα 4 φορές το εικοσιτετράωρο. Κατά την πανσέληνο και τη νέα σελήνη, η ταχύτητα του νερού μπορεί να φθάσει ακόμα και τα 20 χιλιόμετρα την ώρα, δημιουργώντας δίνες διαμέτρου μέχρι και 20 μέτρων.
Το ρεύμα των Στενών Ναρούτο είναι το ταχύτερο όλων των θαλασσών της Ιαπωνίας και το τέταρτο ταχύτερο παγκοσμίως, μετά το Σάλτστράουμεν και το Μάελστρομ στη Νορβηγία, και τη δίνη Ολντ Σόου στο Νιου Μπράνσγουικ.
Εξωτερικοί σύνδεσμοι
Ναρούτο Ναρούτο
Δισιλοξάνιο
Το δισιλυλοξάνιο (αγγλικά: disilyloxane) είναι ανόργανη χημική ένωση, που περιέχει πυρίτιο, υδρογόνο και οξυγόνο, με μοριακό τύπο Si2H6O, αν και συνήθως παριστάνεται πιο αναλυτικά με τον ημισυντακτικό τύπο (SiH3)2O. Αποτελεί το πυριτιούχο ανάλογο του διμεθυλαιθέρα. Είναι το απλούστερο σιλοξάνιο. Το χημικά καθαρό δισιλυλοξάνιο στις «συνηθισμένες συνθήκες», δηλαδή σε θερμοκρασία 25 °C και υπό πίεση 1 atm, είναι άχρωμο αποπνικτικό αέριο.
Παραγωγή
Στις μέρες μας, το δισιλυλοξάνιο παράγεται κυρίως με μετατροπή σιλανίου ή (στοιχειακού) πυριτίου (αρχικά) σε μείγμα μονοξειδίου του πυριτίου και υδρογόνου, με αεριοποίηση. Αυτό το μείγμα μετά μετατρέπεται τελικά σε δισιλυλοξάνιο με την παρουσία καταλύτη. Εναλλακτικά, σε εργαστηριακή κλίμακα, μπορεί να παραχθεί με υδρόλυση κάποιου αλοσιλανίου (SiH3X). Και στις δυο περιπώσεις, ενδιάμεσα παράγεται σιλανόλη, που υφίσταται άμεση διαμοριακή αφυδάτωση, επειδή είναι αρκετά ασταθής:
Σημειώνεται ότι, αντίθετα από τη σιλανόλη, η μεθανόλη χρειάζεται τη βοήθεια καταλύτη για να αφυδατωθεί.
Ιδιότητες
Είναι, όμως, πιο ευδιάλυτο στον διμεθυλαιθέρα.
Παρατηρήσεις, υποσημειώσεις και αναφορές
Κατηγορία:Ενώσεις πυριτίου Κατηγορία:Υδρίδια Κατηγορία:Οξείδια Κατηγορία:Οξειδάνια
Γαύριο Άνδρου
Το Γαύριο είναι ένα παραθαλάσσιο χωριό στα βορειοδυτικά της Άνδρου. Εκεί υπάρχει το κυριότερο λιμάνι του νησιού, το οποίο περιβάλλεται από την παραλία Χάρακα. Είναι ένα τουριστικό μέρος για την Άνδρο καθώς σε απόσταση 2-3 χιλιομέτρων υπάρχουν δυο από τις πιο ωραίες παραλίες του νησιού, η παραλία του Αγίου Πέτρου και η Χρυσή Ακτή (ή Χρυσή Άμμος ή Ψιλή Άμμος). Επίσης κάθε χρόνο, διοργανώνονται τα Γαυριώτικα όπου προβάλλονται ταινίες.
Απέχει από τη Χώρα περίπου 32 χλμ. και από το Μπατσί 8 χλμ. Το παλιό όνομα του Γαυρίου ήταν Υδρούσα. Την περίοδο 1835-1912 ανήκε στο δήμο Γαυρίου. Το 1997, με τη σύσταση του Δήμου Υδρούσας έγινε έδρα του δήμου, ενώ το 2010 στα πλαίσια του Προγράμματος Καλλικράτης προσαρτήθηκε στο Δήμο Άνδρου. Είναι χτισμένο σε υψόμετρο 10 μ. και ζουν εκεί 932 κάτοικοι.
Παραπομπές
Κατηγορία:Χωριά της Άνδρου
Το τραγούδι του δρόμου (ταινία, 1955)
Το Τραγούδι του Δρόμου (Βεγγαλικά: পথের পাঁচালী, αγγλική μεταγραφή: Pather Pantchali / ελληνική: Πάθερ Παντσάλι) είναι δραματική ταινία του 1955 με σκηνοθέτη τον Σατιατζίτ Ράι και παραγωγή από την κυβέρνηση της Δυτικής Βεγγάλης στην Ινδία. Βασίζεται σε βιβλίο του 1929 με τον ίδιο τίτλο και ήταν η πρώτη ταινία του Ράι, καθώς και η πρώτη ταινία της τριλογίας του Απού. Η ιστορία της ταινίας ασχολείται με την παιδική ηλικία του Απού και της μεγαλύτερης αδερφής του της Ντούργκα κάτω από τις δύσκολες καθημερινές συνθήκες της φτώχειας στο χωριό όπου ζουν.
Παραγωγή
Η παραγωγή της ταινίας είχε πολλές καθυστερήσεις και διαλλείματα λόγω προβλημάτων που αντιμετώπιζε με τη χρηματοδότηση, και χρειάστηκαν 3 έτη έως ότου να ολοκληρωθεί. Λόγω του περιορισμένου προϋπολογισμού της ταινίας, πρωταγωνίστησαν κυρίως ερασιτέχνες ηθοποιοί και η ομάδα παραγωγής ήταν χωρίς προηγούμενη εμπειρία. Ο Ραβί Σανκάρ συνέθεσε την μουσική επένδυση της ταινίας χρησιμοποιώντας μελωδίες της κλασικής Ινδικής μουσικής.
Αξιολόγηση
Η πρεμιέρα της ταινίας έγινε σε περιορισμένο κοινό στις 3 Μαΐου του 1955 κατά τη διάρκεια μιας έκθεσης στο Μουσείο Σύγχρονης Τέχνης της Νέας Υόρκης, και αργότερα κατά το ίδιο έτος η ταινία κυκλοφόρησε στην Καλκούτα η οποία ήταν η γενέτειρα του Ράι, και σημείωσε θριαμβευτική ανταπόκριση από κοινό και κριτικούς. Οι κριτικοί επαίνεσαν την ταινία για τον ρεαλισμό, ανθρωπισμό, και δραματουργική της ποιότητα. Ωστόσο υπήρξαν και αρνητικές κριτικές οι οποίες επικεντρώθηκαν στην αργή εξέλιξη της πλοκής, καθώς και διατυπώθηκαν κατηγορίες πως ωραιοποιούσε την φτώχεια. Η ιστορία του Απού, ο οποίος είναι και ο κύριος πρωταγωνιστής της ταινίας, συνεχίζεται στις 2 επόμενες ταινίες της τριλογίας του Απού, τις Ο Ανίκητος (1956) και Ο κόσμος του Άπου (1959).
Διακρίσεις
Η ταινία θεωρείται ορόσημο του Ινδικού κινηματογράφου, καθώς ήταν μια από τις πρώτες ινδικές ταινίες οι οποίες επικεντρωνόταν στην αυθεντικότητα και τον κοινωνικό ρεαλισμό. Ήταν επίσης η πρώτη ταινία από την ανεξάρτητη πλέον από το Ηνωμένο Βασίλειο Ινδία η οποία τράβηξε σημαντικό μέρος του ενδιαφέροντος των κριτικών κινηματογράφου διεθνώς, κερδίζοντας σημαντικές διακρίσεις στο εξωτερικό, όπως τη βράβευση για το καλύτερο ανθρώπινο χρονικό στο Διεθνές Φεστιβάλ Κινηματογράφου των Καννών το 1956. Στην Ινδία βραβεύτηκε με το εθνικό βραβείο για την καλύτερη ταινία το 1955, ενώ ο Ράι με την πρώτη του αυτή ταινία απέκτησε την φήμη καταξιωμένου σκηνοθέτη.
Δείτε επίσης
Κατηγορία:Ταινίες του 1955 Κατηγορία:Ινδικές ταινίες Κατηγορία:Ινδικές δραματικές ταινίες
Νείλος (μυθολογία)
Σύμφωνα με την ελληνική μυθολογία, ο Νείλος ήταν Ποταμός - θεός, γιος του Τιτάνα Ωκεανού και της Τιτανίδας Τηθύος.
Σύμφωνα με τη μυθολογία
Ήταν θεός του ομώνυμου ποταμού της Αιγύπτου, του Νείλου. Υπήρξε πατέρας Ναϊάδων νυμφών και σημαντικών γυναικών, οι οποίες έγιναν βασίλισσες στην αρχαία Αίγυπτο και στη Φοινίκη και ήταν πρόγονοι σημαντικών ηρώων της ελληνικής μυθολογίας.
Μία από τις κόρες του Νείλου ήταν η Μέμφιδα, που παντρεύτηκε τον βασιλιά της Αιγύπτου Έπαφο, τον γιο του Δία και της αργίτισσας πριγκίπισσας Ιούς, δίνοντας το όνομά της στη σπουδαία πόλη που ιδρύθηκε από τον σύζυγό της και αποτέλεσε πρωτεύουσα της αρχαίας Αιγύπτου (Km.t). Παιδί του Έπαφου και της Μέμφιδας ήταν η Λιβύη, από την οποία ονομάστηκε η χώρα δυτικά της Αιγύπτου, αλλά και ολόκληρη η ήπειρος της Αφρικής. Η Λιβύη έσμιξε με τον Ποσειδώνα και απέκτησαν δύο γιους, τον Βήλο και τον Αγήνορα. Ο Βήλος έμεινε στην Αίγυπτο, όπου και βασίλευσε, ενώ ο Αγήνορας πήγε στη Φοινίκη και έγινε βασιλιάς της. αριστερά|μικρογραφία|396x396εσ Άλλες γνωστές κόρες του Νείλου ήταν η Αγχινόη ή Αγχιρρόη και η Τηλέφασσα (γνωστή και ως Αργιόπη), οι οποίες έγιναν σύζυγοι του Βήλου και του Αγήνορα αντιστοίχως. Η Αγχιρρόη και ο Βήλος γέννησαν τους δίδυμους Αίγυπτο και τον Δαναό. Ο Αίγυπτος απέκτησε από διάφορες γυναίκες πενήντα γιους, ενώ ο αδερφός του, ο Βήλος, απέκτησε πενήντα κόρες, τις λεγόμενες Δαναΐδες. Ο Δαναός φοβούμενος τον αδερφό του, έφυγε από την Αίγυπτο και έπλευσε μαζί με τις κόρες του στο Άργος, στην πατρίδα δηλαδή της προ-προγιαγιάς του, της Ιούς, όπου έγινε βασιλιάς, ενώ ο Αίγυπτος έστειλε τους γιους του να παντρευτούν τις Δαναΐδες, ώστε να συμφιλιωθούν μέσω των γάμων τα δύο αδέρφια. Οι Δαναΐδες όμως κατ' εντολή του πατέρα τους σκότωσαν τους συζύγους τους την πρώτη νύχτα του γάμου τους (εκτός από την Υπερμνήστρα που λυπήθηκε τον σύζυγό της, τον Λυγκέα), με αποτέλεσμα να τιμωρηθούν από τους θεούς στον Άδη, γεμίζοντας συνεχώς με νερό ένα πιθάρι με τρύπες, «τετρημένον πίθον» («Πίθος των Δαναΐδων»). Η άλλη κόρη του Νείλου, η Τηλέφασσα, από τον Αγήνορα έγινε μητέρα του Κάδμου, του Κίλικα, του Θάσου και της Ευρώπης (την οποία άρπαξε ο Δίας και την έφερε στην Κρήτη, κάνοντάς μαζί της τον Μίνωα, τον Ραδάμανθυ και τον Σαρπηδόνα). Ο Κάδμος μετά την περιπλάνησή του και την άκαρπη προσπάθειά του να βρει την αρπαχθείσα αδερφή του έφτασε στη Βοιωτία και ίδρυσε την πόλη της Θήβας.
Από την Ωκεανίδα Καλλιρρόη ο Νείλος απέκτησε μία ακόμη κόρη, τη Χιόνη. Μετά την κακοποίησή της από κάποιο γεωργό, ο Ερμής μεταμόρφωσε κατ' εντολή του Δία τη Χιόνη σε νεφέλη χιονιού, που κατέστρεφε τα σπαρτά. Κατά μία εκδοχή, η ελληνική λέξη για το χιόνι προέρχεται από το όνομά της.
Κόρες του Νείλου θεωρούνταν και οι Ναϊάδες νύμφες Καλιάδνη (μία από τις γυναίκες του Αιγύπτου) και Πολυξώ (μία από τις γυναίκες του Δαναού), καθώς και η Ανίππη (γιος της οποίας από τον Ποσειδώνα ήταν ο Βούσιρις), η Ευρυρρόη, η Ευρώπη κ.ά.
Σύμφωνα με την αρχαία ελληνική γραμματεία
Πηγή:* [https://el.wikisource.org/wiki/%CE%98%CE%B5%CE%BF%CE%B3%CE%BF%CE%BD%CE%AF%CE%B1#v335 Από Βικιθήκη ΗΣΙΟΔΟΣ - Θεογονία - στ. 337-8]
Πηγή:*Από Βικιθήκη-Απολλόδωρος (ψεύδo) Β 1,4-5.
Πηγή:*Από Βικιθήκη-Ομήρου- Οδύσσεια (Γ 476 -480)
FIBA Europe Cup 2016–17
Το  είναι η 2η αγωνιστική περίοδος της διοργάνωσης καλαθοσφαίρισης από την Διεθνής Ομοσπονδία Καλαθοσφαίρισης (FIBA).
Νέα μορφή
Τα πλέι-οφ, ο γύρος των 16 των πλέι-οφ, τα προημιτελικά των πλέι-οφ, τα ημιτελικά των πλέι-οφ και ο τελικός των πλέι-οφ θα διεξάγονται με τη μορφή διπλών αγώνων.
Μετά την επέκταση του Μπάσκετμπολ Τσάμπιονς Λιγκ, οι προκριματικοί γύροι καταργήθηκαν και οι τέσσερις ομάδες που επρόκειτο να προκριθούν στην κανονική περίοδο, μείωσαν τις ομάδες σε 38 ομάδες αντί των 40 που είχε αρχικά προταθεί.
Κατανομή ομάδων
Συνολικά 38 ομάδες θα συμμετάσχουν στο FIBA Europe Cup 2016–17.
Ομάδες
Ο επίσημος κατάλογος των ομάδων είχε ανακοινωθεί με την κλήρωση στις 22 Ιουλίου. Στις 16 Σεπτεμβρίου του 2016 η Μπράσελς Μπάσκετμπολ προστέθηκε στη διοργάνωση. Ιγκοκέα αποσύρθηκε από το διαγωνισμό μετά από πτώση από τις προκριματικούς γύρους του Champions League Μπάσκετ.
Οι ετικέτες στις παρενθέσεις δείχνουν πώς κάθε ομάδα προσόντα για τη θέση του γύρου εκκίνησης.
Παραπομπές
Κατηγορία:Καλαθοσφαίριση το 2016 Κατηγορία:Καλαθοσφαίριση το 2017
Διάλεκτοι Στοκχόλμης
Οι Διάλεκτοι Στοκχόλμης (Stockholmska) είναι οι μορφές της σουηδικής που ομιλούνται στη Στοκχόλμη. Είναι δύσκολο να βρεθεί ένας ακριβής ορισμός που να περιλαμβάνει τις ιδιαιτερότητές της διαλέκτου, καθώς η κοσμοπολίτικη κουλτούρα και η πρώιμη υιοθέτηση συνάγουν μια μεγάλη ποικιλία διεθνών επιρροών που στη συνέχεια εξαπλώνονται στην υπόλοιπη Σουηδία και, καθώς η Στοκχόλμη είναι μια εξαιρετικά αστικοποιημένη περιοχή, οι διάλεκτοι της Στοκχόλμης είναι είναι πιο πιθανό να υποστούν γρήγορες αλλαγές από ό,τι οι διάλεκτοι που ομιλούνται στις αγροτικές περιοχές.
Ορισμένες καταλήξεις λέξεων είναι χαρακτηριστικές για τις διαλέκτους της Στοκχόλμης. Όταν χρησιμοποιούνταν οι ανεμόμυλοι τους έδιναν γυναικεία ονόματα που τελείωναν σε -an. Για παράδειγμα, ένας ανεμόμυλος που ανήκει σε έναν Ολλανδό (holländare) θα ονομαζόταν Holländskan («Ολλανδέζα»). Η κατάληξη -an υιοθετήθηκε αργότερα και για άλλες περιοχές. Για παράδειγμα, το Kungsträdgården έγινε Kungsan και bibliotek ("βιβλιοθήκη") έγινε bibblan.
Μια άλλη κατάληξη είναι το -is από τα λατινικά αν και στην πράξη χρησιμοποιείται περίπου ως υποκοριστικό ή για να προσθέσει εξοικείωση. Παραδείγματα περιλαμβάνουν Medis (Medborgarplatsen) ή Rålis (Rålambshovsparken). Μερικές από αυτές τις λέξεις, όπως dagis για daghem («προσχολικός»), έχουν διαδοθεί στην καθομιλουμένη σουηδική γενικά.
Ιωάννης Λαμπρίδης (λόγιος)
Ο Ιωάννης Λαμπρίδης Λ. (1839 - 1891) ήταν Ηπειρώτης γιατρός και λόγιος από τα Άνω Πεδινά (παλαιά Άνω Σουδενά) Ζαγορίου.
Βιογραφία
Ο Ιωάννης Λαμπρίδης τελείωσε την Ελληνική Σχολή του χωριού του το 1854 και στη συνέχεια φοίτησε στη Ριζάρειο Εκκλησιαστική Σχολή της Αθήνας μετά από παρότρυνση του Γεώργιου Γεννάδιου και του Μητροπολίτη Ιωαννίνων Ιωαννίκιου. Αποφοίτησε το 1856 και σπούδασε στην Ιατρική Σχολή Αθηνών, όπου εκπόνησε και τη διδακτορική του διατριβή. Εργάστηκε ως γιατρός στο Τατάρ Παζαρτζίκ της Φιλιππούπολης, όπου παράλληλα δίδαξε ιστορία στην εκεί Ελληνική Σχολή. Μετεκπαιδεύτηκε στη Γερμανία την περίοδο 1865 -1868 (τουρκοκρατία) και έπειτα εγκαταστάθηκε στα Ιωάννινα όπου εργάστηκε ως γιατρός, όπου ανέπτυξε εθνική δράση. Διετέλεσε γραμματέας της Εμπορικής και Φιλολογικής Λέσχης "Η Πρόοδος" και συμμετείχε με σημαντικές δωρεές στις εκπαιδευτικές δραστηριότητες της περιοχής χρηματοδοτώντας με υποτροφίες νέους από την Ήπειρο στη Ριζάρειο Σχολή και το Πανεπιστήμιο Αθηνών. Ενίσχυσε οικονομικά το χωριό του, την Ιερατική Σχολή Ιωαννίνων κ.α. Πέθανε το 1891 στην Αθήνα μετά από μακρά νοση­λεία στο Δρομοκαΐτειο Θεραπευτήριο. Συμπεριλαμβάνεται μεταξύ των Ηπειρωτών Ευεργετών. Προς τιμή του υπάρχει στο κέντρο της πόλης των Ιωαννίννων και στην περιοχή της Λούτσας ομώνυμη οδός.
Κωνσταντίνος Στεφανής
Ο Κωνσταντίνος Στεφανής (1928-2016) ήταν Έλληνας ιατρός, πολιτικός και ακαδημαϊκός. Διατέλεσε υπουργός Υγείας και πρόεδρος της Ακαδημίας Αθηνών.
Ιωάννης Λαμπρίδης (λόγιος)
Έργα
Ο Ιωάννης Λαμπρίδης την περίοδο της παραμονής του στα Ιωάννινα συγκέντρωσε σημαντικό ιστορικό και λαογραφικό υλικό, το όποιο δημοσίευσε σε μελέτες του σε περιοδικά και εφημερίδες της εποχής. Εστίασε στην ανάδειξη του Ηπειρωτικού Ελληνισμού, στην ελληνική παράδοση και τα εθνικά ιδεώδη. Τα έργα του επανάφερε στο φως και παρέδωσε στους ερευνητές αλλά και στο ευρύτερο κοινό το 1971 η Εταιρεία Ηπειρωτικών Μελετών :
Κωνσταντίνος Στεφανής
Βιογραφικό
Διετέλεσε, μεταξύ άλλων, πρόεδρος της Ελληνικής Ψυχιατρικής και Νευρολογικής Εταιρείας, πρόεδρος της Επιτροπής Ηθικής και Δεοντολογίας (1977 - 1983), πρόεδρος της Παγκόσμιας Ψυχιατρικής Εταιρείας (1983 - 1990) και πρόεδρος της Διεθνούς Εταιρείας για την Πρόληψη και Θεραπεία της Κατάθλιψης. Το 1994 έγινε μέλος της Ακαδημίας Αθηνών, της οποίας διετέλεσε και πρόεδρος.
Ιωάννης Λαμπρίδης (λόγιος)
Παραπομπές
Κατηγορία:Έλληνες λόγιοι του 19ου αιώνα
Κωνσταντίνος Στεφανής
Βιογραφικό
Από το 1996 μέχρι το 2000 ήταν βουλευτής Επικρατείας του ΠΑΣΟΚ, ενώ από τον Ιούνιο του 2002 μέχρι τον Μάρτιο του 2004 διετέλεσε εξωκοινοβουλευτικός υπουργός Υγείας.
Απεβίωσε στις 29 Οκτωβρίου 2016.
Παραπομπές
Κατηγορία:Έλληνες βουλευτές επικρατείας Κατηγορία:Έλληνες ψυχίατροι Κατηγορία:Έλληνες πανεπιστημιακοί Κατηγορία:Έλληνες υπουργοί Υγείας Πρόνοιας και Κοινωνικών Ασφαλίσεων Κατηγορία:Βουλευτές εκλεγμένοι με το ΠΑΣΟΚ Κατηγορία:Μέλη της Ακαδημίας Αθηνών Κατηγορία:Πρόεδροι της Ακαδημίας Αθηνών Κατηγορία:Έλληνες ιατροί του 20ού αιώνα Κατηγορία:Έλληνες ιατροί του 21ου αιώνα Κατηγορία:Έλληνες πολιτικοί του 20ού αιώνα Κατηγορία:Έλληνες πολιτικοί του 21ου αιώνα
The Punisher (τηλεοπτική σειρά)
Marvel's The Punisher ή απλά The Punisher (ελληνική απόδοση: Ο Τιμωρός), είναι Αμερικανική διαδικτυακή τηλεοπτική σειρά που δημιουργήθηκε για το Netflix από τον Στιβ Λάιτφουτ, και βασίζεται στον ομώνυμο χαρακτήρα των Marvel Comics. Αποτελεί spin-off της τηλεοπτικής σειράς Daredevil και τα γεγονότα αυτής διαδραματίζονται μέσα στο κινηματογραφικό σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise. Η παραγωγή της σειράς έγινε από την Marvel Television σε συνεργασία με τα ABC Studios και την Bohemian Risk Productions, ενώ επικεφαλής όλου του πρότζεκτ ήταν ο Λάιτφουτ.
Η σειρά περιστρέφεται γύρω από τον Φρανκ Καστλ, έναν πρώην πεζοναύτη ο οποίος χρησιμοποιεί θανάσιμες μεθόδους για να πολεμήσει το έγκλημα ως ο αυτόκλητος εκδικητής που φέρει το όνομα «The Punisher» (Ο Τιμωρός). Ο Τζον Μπέρνθαλ πρωταγωνιστεί στη σειρά, επαναλαμβάνοντας τον ρόλο του από τη σειρά Daredevil, πλαισιωμένος από τους Μπεν Μπαρνς, Άμπερ Ρόουζ Ρίβα, Τζέισον Ρ. Μουρ και Ντέμπορα Αν Γολ. Στον πρώτο κύκλο πρωταγωνιστούν επίσης οι Έμπον Μος-Μπάχρατς, Ντάνιελ Γουέμπερ, Πολ Σουλτς, Μάικλ Νέιθανσον και Τζέιμι Ρέι Νιούμαν, ενώ στον δεύτερο κύκλο οι Τζος Στιούαρτ, Φλοριάνα Λίμα και Τζόρτζια Γουίγκαμ. Το 2011, είχε συμφωνηθεί να δημιουργηθεί και να προβληθεί από το Fox μία τηλεοπτική σειρά με κεντρικό χαρακτήρα τον Punisher, αλλά τελικά το πρότζεκτ δεν προχώρησε. Τον Ιούνιο του 2015, ο Μπέρνθαλ προσλήφθηκε ως Punisher για τον δεύτερο κύκλο της σειράς Daredevil και μέχρι τον Ιανουάριο του 2016, πριν ακόμα προβληθεί ο δεύτερος κύκλος του Daredevil, ξεκίνησε η ανάπτυξη της spin-off σειράς με τίτλο The Punisher. Τον Απρίλιο του 2016, η Marvel και το Netflix έδωσαν επίσημα το πράσινο φως για τη σειρά, επιβεβαιώνοντας την εμπλοκή του Μπέρνθαλ σε αυτή και πως ο Λάιτφουτ θα αναλάμβανε ως εκτελεστικός παραγωγός και επικεφαλής του πρότζεκτ. Τα γυρίσματα της σειράς έλαβαν χώρα στη Νέα Υόρκη.
Όλα τα επεισόδια του πρώτου κύκλου κυκλοφόρησαν παγκοσμίως στις 17 Νοεμβρίου 2017 μέσω της πλατφόρμας του Netflix. Ένα μήνα αργότερα, η σειρά ανανεώθηκε για δεύτερο κύκλο, τα επεισόδια του οποίου κυκλοφόρησαν στις 18 Ιανουαρίου 2019. Η σειρά έλαβε μικτές κριτικές, με την ερμηνεία του Μπέρνθαλ και τις σκηνές δράσεις να επαινούνται, αλλά δέχθηκε επικρίσεις για τον ρυθμό και την υπέρμετρη βία που εμπεριέχει. Έλαβε επίσης υποψηφιότητες για διάφορα βραβεία, ανάμεσά τους και μία υποψηφιότητα για βραβείο Emmy, ενώ κέρδισε ένα βραβείο Saturn στην κατηγορία της καλύτερης νέας σειράς με υπερήρωες. Στις 18 Φεβρουαρίου 2019, το Netflix ακύρωσε τη σειρά έπειτα από την ολοκλήρωση και των δύο κύκλων.
Υπόθεση
Στον δεύτερο κύκλο, ο Καστλ, ο οποίος έχει αποφασίσει να ζει ήσυχα και μακριά από μπελάδες, βρίσκεται ξαφνικά και χωρίς τη θέλησή του μπλεγμένος σε ένα μυστήριο που περιβάλλει την απόπειρα δολοφονίας της Έιμι Μπέντιξ. Αυτό τον φέρνει αντιμέτωπο με το δίλημμα του αν θα πρέπει να αδιαφορήσει και να συνεχίσει να ζει ήσυχα ή αν θα πρέπει να αποδεχτεί το κάλεσμα και να επιστρέψει ως Punisher για να βοηθήσει την Μπέντιξ.
Ανάπτυξη
Τον Οκτώβριο του 2011, τα ABC Studios πούλησαν στο Fox ένα σενάριο που βασιζόταν στον χαρακτήρα του Punisher, με το Fox να συμφωνεί να δημιουργήσει μία τηλεοπτική σειρά με τον χαρακτήρα. Η σειρά θα αποτελείτο από επεισόδια διάρκειας μίας ώρας και θα ακολουθούσαν τον ντετέκτιβ της αστυνομίας της Νέας Υόρκης, Φρανκ Καστλ, «του οποίου το alter ego θα ήταν ένας αυτόκλητος εκδικητής που θα αποζητούσε δικαιοσύνη για όσους το δικαστικό σύστημα απέτυχε να δικαιώσει». Ο Εντ Μπερνέρο είχε συνδεθεί με το πρότζεκτ ως εκτελεστικός παραγωγός, αλλά, μέχρι τον Μάιο του 2012, το πρότζεκτ δεν είχε προχωρήσει. Έναν χρόνο αργότερα, τα κινηματογραφικά δικαιώματα του χαρακτήρα επέστρεψαν από την Lionsgate στη Marvel και τον Ιούνιο του 2015, ανακοινώθηκε πως ο Τζον Μπέρνθαλ προσλήφθηκε ως Φρανκ Καστλ για να εμφανιστεί στον δεύτερο κύκλο της σειράς Daredevil που προβαλλόταν στο Netflix. Η σειρά Daredevil αποτελούσε την πρώτη από τις live-action σειρές που παρείχε το Netflix από τη Marvel Television και τα ABC Studios, την οποία ακολούθησαν τρεις σειρές με πρωταγωνιστές τους χαρακτήρες των Τζέσικα Τζόουνς, Λουκ Κέιτζ και Iron Fist αντίστοιχα. Οι τέσσερις αυτές σειρές οδήγησαν σε μία μίνι σειρά, The Defenders, η οποία βασίζεται στην ομώνυμη ομάδα και ενώνει τους τέσσερις αυτούς πρωταγωνιστές.
Μέχρι τον Ιανουάριο του 2016, πριν την κυκλοφορία του δεύτερου κύκλου της σειράς Daredevil, το Netflix βρισκόταν στα «πρώτα στάδια ανάπτυξης» μιας spin-off σειράς με τίτλο The Punisher και έψαχνε για κάποιον που θα αναλάμβανε επικεφαλής του πρότζεκτ. Η σειρά θα επικεντρωνόταν στον χαρακτήρα του Καστλ και περιγράφηκε ως μία αυτόνομη σειρά, που δε θα συμπεριλαμβανόταν στις σειρές που θα οδηγούσαν στη μίνι σειρά The Defenders. Ο επικεφαλής της Marvel Television και εκτελεστικός παραγωγός Τζεφ Λόουμπ, υπονόησε πως η Marvel Television δεν είχε υποκινήσει την ανάπτυξη της spin-off σειράς και πως εκείνη την περίοδο επικεντρωνόταν στο να δημιουργήσει «τα 13 καλύτερα επεισόδια του δεύτερου κύκλου της σειράς Daredevil». Ωστόσο συμπλήρωσε: «Δεν πρόκειται ποτέ να αποθαρρύνω ένα δίκτυο από το να κοιτάζει έναν από τους χαρακτήρες μας και να μας ενθαρρύνει να κάνουμε περισσότερα ... Αν είμαστε αρκετά τυχεροί ώστε μέσω του σεναρίου, μέσω της σκηνοθεσίας, μέσω του ηθοποιού ο κόσμος να θέλει να δει περισσότερα από αυτό τον χαρακτήρα, εξαιρετικά». Ένα μήνα αργότερα, δήλωσε πως οι αναφορές σχετικά με μία πιθανή spin-off σειρά ήταν «περισσότερο εικασίες του κόσμου, παρά κάτι που συνέβαινε πραγματικά».
Τον Απρίλιο του 2016, το Netflix έδωσε επίσημα το πράσινο φως για έναν πλήρη κύκλο 13 επεισοδίων της σειράς The Punisher, επιβεβαιώνοντας την εμπλοκή του Μπέρνθαλ και ανακοινώνοντας τον Στιβ Λάιτφουτ ως εκτελεστικό παραγωγό και επικεφαλής. Οι Λόουμπ, Σίντι Χόλαντ και Τζιμ Τσόρι ήταν επίσης εκτελεστικοί παραγωγοί της σειράς. Τον Δεκέμβριο του 2017 δόθηκε το πράσινο φως για έναν δεύτερο κύκλο, ο οποίος θα αποτελείτο επίσης από 13 επεισόδια.
Σενάριο
Ο Λάιτφουτ σημείωσε πως οι «αντι-ήρωες με σκοτεινό παρελθόν, οι οποίοι ηθικά βρίσκονται σε μια γκρίζα περιοχή, έχουν πάντοτε ενδιαφέρον από θέμα σεναρίου». Σχετικά με την απόφασή του να εργαστεί πάνω στη σειρά, δήλωσε: «Μου τράβηξε το ενδιαφέρον ένας τύπος ο οποίος προσπαθεί να αντιμετωπίσει τη θλίψη του – πώς το κάνει αυτό;... Συζητήσαμε αρκετά κατά τη στάδιο της ανάπτυξης της σειράς για το θέμα της βίας και για το ότι αν αφεθείς μία φορά σε αυτήν, μετά είναι δύσκολο να την εγκαταλείψεις. Αυτή η σχέση με τη βία πραγματικά με ενδιέφερε, όχι μόνο για το γεγονός πως [ο Καστλ] έχει την ικανότητα να την χρησιμοποιεί, αλλά και για το κόστος που αυτή θα επέφερε». Ο Λάιτφουτ, για την προσέγγιση της σειράς, εμπνεύστηκε από τη σειρά ταινιών Bourne και την ταινία Ελεύθερος Σκοπευτής.
Κάστινγκ
Τον Ιούνιο του 2015, ο Μπέρνθαλ προσλήφθηκε για τον ρόλο του Καστλ για τον δεύτερο κύκλο της σειράς Daredevil και επιβεβαιώθηκε πως θα επαναλάμβανε τον ρόλο για τη spin-off σειρά τον Απρίλιο του 2016. Τον Σεπτέμβριο του ίδιου έτους, ο Μπεν Μπαρνς προσλήφθηκε για έναν βασικό ρόλο στη σειρά, χωρίς ωστόσο να αποκαλυφθεί ποιον θα υποδυόταν. Τον επόμενο μήνα, φωτογραφίες από τα γυρίσματα αποκάλυψαν πως η Ντέμπορα Αν Γολ θα επαναλάμβανε τον ρόλο της Κάρεν Πέιτζ από τη σειρά Daredevil, ο Μπαρνς θα υποδυόταν τον Μπίλι Ρούσο, ενώ οι Έμπον Μος-Μπάχρατς και Άμπερ Ρόουζ Ρίβα προστέθηκαν στο καστ ως Ντέιβιντ Λίμπερμαν/Micro και Ντίνα Μαντάνι αντίστοιχα. Στα τέλη Οκτωβρίου, η Marvel ανακοίνωσε το υπόλοιπο καστ της σειράς το οποίο αποτελούσαν οι Ντάνιελ Γουέμπερ ως Λούις Γουίλσον, Τζέισον Ρ. Μουρ ως Κέρτις Χόιλ, Πολ Σουλτς ως Γουίλιαμ Ρόλινς, Τζέιμι Ρέι Νιούμαν ως Σάρα Λίμπερμαν και Μάικλ Νέιθανσον ως Σαμ Στέιν.
Για τον δεύτερο κύκλο, οι Μπέρνθαλ, Μπαρνς, Ρίβα, Μουρ και Γολ επαναλαμβάνουν τους ρόλους τους, ενώ το βασικό καστ συμπληρώνουν οι Τζος Στιούαρτ ως Τζον Πίλγκριμ, Φλοριάνα Λίμα ως Κρίστα Ντουμόντ και Τζόρτζια Γουίγκαμ ως Έιμι Μπέντιξ, οι οποίοι προσλήφθηκαν τον Φεβρουάριο του 2018. Τον Μάιο του 2018, οι Κόρμπιν Μπέρνσεν και Ανέτ Ο'Τουλ ανακοινώθηκαν πως θα εμφανίζονταν στη σειρά ως Άντερσον και Ελάιζα Σουλτς αντίστοιχα.
Γυρίσματα
Τα γυρίσματα της σειράς έλαβαν χώρα στη Νέα Υόρκη, συμπεριλαμβανομένων των περιοχών του Μπρούκλιν και της Αστόρια.
Μουσική
Τον Απρίλιο του 2017, ανακοινώθηκε πως ο Τάιλερ Μπέιτς, ο οποίος είχε συνεργαστεί στο παρελθόν με τη Marvel για τις ταινίες Φύλακες του Γαλαξία και Φύλακες του Γαλαξία 2, θα συνέθετε τη μουσική της σειράς.
Κυκλοφορία
Η σειρά The Punisher είναι διαθέσιμη στην υπηρεσία streaming του Netflix παγκοσμίως. Τα επεισόδια κάθε κύκλου κυκλοφόρησαν όλα μαζί σε αντίθεση με την καθιερωμένη κυκλοφορία ενός επεισοδίου ανά εβδομάδα, για να ενθαρρυνθεί με αυτό τον τρόπο η παρακολούθηση όλων των επεισοδίων μαζί, μια μέθοδος η οποία χρησιμοποιήθηκε επιτυχημένα και για άλλες πρωτότυπες σειρές του Netflix. Τα επεισόδια του πρώτου κύκλου κυκλοφόρησαν στις 17 Νοεμβρίου 2017, ενώ τα επεισόδια του δεύτερου κύκλου στις 18 Ιανουαρίου 2019.
Κριτικές
Η σελίδα συλλογής κριτικών Rotten Tomatoes, δίνει στον πρώτο κύκλο ποσοστό αποδοχής 67%, βασισμένο σε 79 κριτικές. Στο τμήμα ομοφωνίας αναφέρεται: «Ένα δύσκολο ξεκίνημα δεν μπορεί να κρατήσει τη σειρά The Punisher από το να υπερβεί τα όρια του τηλεοπτικού σύμπαντος της Marvel, δίνοντας μία φρέσκια ματιά σε ένα θρίλερ δράσης το οποίο προέρχεται από τα κόμικ». Η σελίδα συλλογής κριτικών Metacritic δίνει στον πρώτο κύκλο ποσοστό 55%, βασισμένο σε 20 κριτικές, με την ένδειξη «μικτές ή μέτριες κριτικές». Οι κριτικοί επαίνεσαν τις σκηνές δράσης και τις ερμηνείες, κυρίως αυτή του Μπέρνθαλ στον ρόλο του Φρανκ Καστλ,   ενώ επέκριναν τον ρυθμό και τις υπερβολικές δευτερεύουσες ιστορίες, οι οποίες σε μεγάλο βαθμό ήταν κουραστικές και ανούσιες. Υπήρξαν επίσης αντιδράσεις για την υπερβολική βία της σειράς και κάποιοι σημείωσαν πως το να κυκλοφορήσει μία τέτοια σειρά τη συγκεκριμένη χρονική περίοδο όπου συμβαίνουν συνεχώς ένοπλες επιθέσεις σε όλη τη χώρα, ήταν λάθος.
Στον δεύτερο κύκλο, η σελίδα Rotten Tomatoes δίνει ποσοστό αποδοχής 61% βασισμένο σε 36 κριτικές, ενώ στο τμήμα ομοφωνίας αναφέρεται: «Ο δεύτερος κύκλος της σειράς The Punisher αφήνει τους θεατές διχασμένους ανάμεσα στην αναμφισβήτητα γεμάτη δράση ψυχαγωγία και στην απογοητευτική απεικόνιση του χαρισματικού Φρανκ Καστλ». Η σελίδα Metacritic δίνει στον δεύτερο κύκλο ποσοστό 58% βασισμένο σε 6 κριτικές, με την ένδειξη «μικτές ή μέτριες κριτικές». Οι κριτικοί επαίνεσαν και στον δεύτερο κύκλο τις σκηνές δράσης και την ερμηνεία του Μπέρνθαλ λέγοντας πως «κουβαλάει τη σειρά»,  ενώ επέκριναν ξανά τον αργό ρυθμό και το σενάριο, θεωρώντας πως κάποιες δευτερεύουσες ιστορίες ήταν κουραστικές και επαναλαμβανόμενες, ενώ κάποιες άλλες που προέρχονταν από τον πρώτο κύκλο, θα έπρεπε να ολοκληρωθούν εκεί.
Ακύρωση και μέλλον
Στις 18 Φεβρουαρίου 2019, το Netflix ανακοίνωσε την ακύρωση της σειράς, όπως και των άλλων σειρών της Marvel που προβάλλονταν στην πλατφόρμα. Πριν την ακύρωση, ο Πρόεδρος του τμήματος «Απευθείας-στον-Καταναλωτή και στη Διεθνή Αγορά» της Disney, Κέβιν Α. Μέγιερ, σημείωσε πως ενώ δεν είχε ακόμα συζητηθεί, υπήρχε η πιθανότητα οι σειρές να ανανεωθούν και να συνεχίσουν να προβάλλονται μέσω της πλατφόρμας του Disney+. Επίσης, ο αντιπρόεδρος του τμήματος των πρωτότυπων προγραμμάτων του Hulu, Κρεγκ Έργουιτς, ανέφερε πως η streaming υπηρεσία του Hulu είναι ανοιχτή στο να αναλάβει την ανανέωση των πρώην σειρών του Netflix.
Εξωτερικοί σύνδεσμοι
Κατηγορία:The Punisher (τηλεοπτική σειρά) Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές των ABC Studios Κατηγορία:Τηλεοπτικές σειρές Netflix Κατηγορία:Τηλεοπτικές σειρές βασισμένες σε κόμικς της Marvel
Α1 Κατηγορία επιτραπέζιας αντισφαίρισης γυναικών 2008-2009
Το πρωτάθλημα επιτραπέζιας αντισφαίρισης γυναικών για την περίοδο 2008−2009 διεξήχθη με τη συμμετοχή 8 ομάδων. Διεξήχθη σε δύο γύρους, σύνολο 14 αγώνων για κάθε ομάδα, ενώ δεν διεξήχθησαν πλέι οφ. Πρωταθλητής αναδείχθηκε αήττητος ο Ολυμπιακός για 18η φορά.
Μπαράζ για Α1
Στα μπαράζ για την Α1 της επόμενης περιόδου συμμετείχαν τέσσερις ομάδες: οι ομάδες που κατέλαβαν τις θέσεις 8 και 9 στην Α1 και οι ομάδες που κατέλαβαν τις θέσεις 2 και 3 στην Α2. Στην Α1 παρέμεινε η Χ.Α.Ν.Θ. ενώ προβιβάστηκε ο Παναθηναϊκός.
Πηγές
2008 2009 Κατηγορία:Επιτραπέζια αντισφαίριση το 2008 Κατηγορία:Επιτραπέζια αντισφαίριση το 2009
Κόλουρο δωδεκάεδρο
Στη Στερεομετρία, το κόλουρο δωδεκάεδρο είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 32 έδρες: 20 ισόπλευρα τρίγωνα και 12 κανονικά δεκάγωνα. Έχει 60 κορυφές και 90 ακμές.
Κλεινίας (αποσαφήνιση)
Όταν αναφερόμαστε στη λέξη Κλεινίας μπορεί να εννοούμε:
Σαραντάπηχο Κορινθίας
Το Σαραντάπηχο είναι ορεινό χωριό του νομού Κορινθίας. Είναι χτισμένο σε υψόμετρο 1.260 μέτρων στις πλαγιές της Κυλλήνης. Το Σαραντάπηχο ανήκει στον δήμο Ευρωστίνας και ο πληθυσμός του σύμφωνα με την απογραφή του 2001 είναι 3 κάτοικοι.
Εξωτερικοί σύνδεσμοι
Κατηγορία:Δήμος Ξυλοκάστρου - Ευρωστίνης Κατηγορία:Χωριά του νομού Κορινθίας
Ελληνοχώρι Κορινθίας
Το Ελληνοχώρι (έως 1928 Λιμοχώρι ) είναι χωριό του δήμου Βέλου-Βόχας του νομού Κορινθίας. Σύμφωνα με την απογραφή του 2011, ο πληθυσμός του ανέρχεται στους 335 κατοίκους.
Γενικά και ιστορικά στοιχεία
Ο οικισμός είναι κτισμένος νοτιοδυτικά της Κορίνθου σε υψόμετρο 290 μέτρων και μέχρι το 1928 ονομαζόταν Λιμοχώρι. Αναφέρεται το 1853 στον δεύτερο τόμο των «Ελληνικών» του Ιάκωβου Ρίζου Ραγκαβή ως «αγροτική θέση», ενώ στις αρχές του 20ού αιώνα διέθετε σχολείο και παρήγαγε λάδι, κρασί και σταφίδες. Τον Ιούλιο του 1944, δεκατρείς κάτοικοι του οικισμού εκτελέστηκαν από άνδρες του ΕΛΑΣ με την κατηγορία των αντιδραστικών.
Διοικητικά υπαγόταν αρχικά στον δήμο Κορίνθου και στη συνέχεια στην επαρχία Κορίνθου ως έδρα κοινότητας. Το 1997 υπήχθη στον καποδιστιακό δήμο Βέλου, ενώ από το 2011 ανήκει στον καλλικρατικό δήμο Βέλου-Βόχας.
Παραπομπές
Κατηγορία:Χωριά του νομού Κορινθίας Κατηγορία:Δήμος Βέλου-Βόχας
Εμανουέλ Κονέ
Ο Κουαματιέν Εμανουέλ Κονέ (Kouamatien Emmanuel Koné, γεννημένος στις 31 Δεκεμβρίου 1986) είναι Ιβοριανός επαγγελματίας ποδοσφαιριστής, ο οποίος αγωνίζεται ως επιθετικός μέσος για το Λεβαδειακό.
Σταδιοδρομία σε συλλόγους
Τον Ιανουάριο του 2008, αποχώρησε από την ΑΣΕΚ Μιμοζά για να μετακινηθεί στην Κλουζ της Λίγκα Ι. Το Νοέμβριο του 2011, αποδεσμεύτηκε από την Κλουζ και μετά από τρεις εβδομάδες δοκιμών με τη Σεντάν, υπέγραψε μαζί της συμβόλαιο 2,5 ετών.
Στις 25 Ιανουαρίου 2019, ο Λεβαδειακός ανακοίνωσε επίσημα την επιστροφή του με ελεύθερη μεταγραφή.
Διεθνής σταδιοδρομία
Έπαιξε για την Ακτή Ελεφαντοστού στους θερινούς Ολυμπιακούς του 2008 στο Πεκίνο. Επίσης, ήταν μέλος της ομάδας για το Παγκόσμιο Κύπελλο του 2010 στη Νότια Αφρική.
Εξωτερικοί σύνδεσμοι
Κατηγορία:Ιβοριανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ακτής Ελεφαντοστού Κατηγορία:Ποδοσφαιριστές στους Θερινούς Ολυμπιακούς Αγώνες 2008 Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές ΑΣΕΚ Μιμοζά Κατηγορία:Ποδοσφαιριστές Λίγκα 1 (Ρουμανία) Κατηγορία:Ποδοσφαιριστές ΤΦΡ Κλουζ Κατηγορία:Ποδοσφαιριστές Λιγκ 2 Κατηγορία:Ποδοσφαιριστές ΚΣ Σεντάν-Αρδέννες Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Απόλλων Σμύρνης Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Ξένοι ποδοσφαιριστές στη Ρουμανία Κατηγορία:Ποδοσφαιριστές ολυμπιακής ομάδας Ακτής Ελεφαντοστού Κατηγορία:Ποδοσφαιριστές Κυπέλλου Εθνών Αφρικής 2010
Γοδεφρείδος Ε΄ του Ανζού
Γάμος του Γοδεφρείδου με τη Ματθίλδη, κόρη του βασιλιά της Αγγλίας Ερρίκου Α΄
Ο Γοδεφρείδος Πλανταγενέτης ήταν ο μεγαλύτερος γιος τού Φούλκωνα των Ιεροσολύμων και της πρώτης συζύγου του Ερμενγάρδης του Μαιν. Έγινε διάδοχος του πατέρα του στο Ανζού, όταν ο Φούλκων παραιτήθηκε για να γίνει βασιλιάς στα Ιεροσόλυμα (1129). Ο Γοδεφρείδος ονομάστηκε Πλανταγενέτης επειδή είχε μόνιμα στο καπέλο του ένα κίτρινο άνθος του φυτού πλανταγένα. Ο βασιλιάς Ερρίκος Α΄ της Αγγλίας τον θαύμαζε για τον χαρακτήρα του και το θάρρος του και με προσωπική του απόφαση αποφάσισε να τον νυμφεύσει με την κόρη του Ματθίλδη της Νορμανδίας. Ο γάμος μπορούσε να ακυρωθεί από την εκκλησία, διότι η αδελφή του Γοδεφρείδου (η Ματθίλδη του Ανζού) ήταν χήρα του αδελφού της Ματθίλδης της Νορμανδίας (τού Γουλιέλμου Άντελιν, γιου του Ερρίκου Α΄), ωστόσο δεν εκφράστηκαν σημαντικές αντιρρήσεις. Στις 10 Ιουνίου 1228 ο 15χρονος Γοδεφρείδος χρίστηκε ιππότης στο Ρουέν από τον Ερρίκο Α΄ και ακολούθησε τον ίδιο χρόνο ο γάμος με την κόρη του Ματθίλδη της Νορμανδίας, η οποία ήταν 11 χρόνια μεγαλύτερή του και χήρα από τον πρώτο σύζυγό της Ερρίκο Ε΄ της Γερμανίας.
Ο γάμος έφερε ειρήνη 11 ετών μεταξύ Αγγλίας και Ανζού· αντίθετα οι σχέσεις του ζεύγους ήταν έντονες με πολλές συγκρούσεις. Επιπλέον αναγκαζόταν να ζουν τον περισσότερο καιρό χωριστά: τα καθήκοντα της Ματθίλδης της Νορμανδίας ήταν στην Αγγλία, ενώ ο Γοδεφρείδος έμενε μόνιμα στο Ανζού. Αμέσως μετά τον γάμο ο πατέρας του Γοδεφρείδου, ο Φούλκων, αναχώρησε για την Ιερουσαλήμ, προκειμένου να στεφθεί βασιλιάς, αφήνοντας το Ανζού στην αποκλειστική εξουσία του μεγαλύτερου γιου του. Ο Ιωάννης του Μαρμουτιέ περιγράφει τον Γοδεφρείδο ως ωραίο, καλόκαρδο και σκληρό· ο Ραλφ του Ντικέτο αντίστοιχα έλεγε, ότι η συμπεριφορά του έδειχνε έναν κρύο και εγωιστικό χαρακτήρα.
Σφετερισμός του Αγγλικού θρόνου από τον Στέφανο του Μπλουά
Όταν πέθανε ο Ερρίκος Α' (1135) η Ματθίλδη διεκδίκησε τη διαδοχή, οι Άγγλοι προτίμησαν όμως να δώσουν τον θρόνο στον εξάδελφό της Στέφανο του Μπλουά. Ο Γοδεφρείδος έδωσε την επόμενη χρονιά την Αμβριέννη, το Γκορρόν και το Σατιλόν-συρ-Κόλμοντ στον Ιουχέλ του Μαγέν για να βοηθήσει τη σύζυγο του να ανακτήσει την κληρονομιά της. Η Ματθίλδη μπήκε με 140 ιππότες στην Αγγλία, ξεκινώντας την πολιορκία του κάστρου του Αραντέλ από τον Στέφανο (1139)· στην αναρχία που ακολούθησε ο Στέφανος συνελήφθη στο Λίνκολν τον Φεβρουάριο του 1141 και φυλακίστηκε στο Μπρίστολ. Ένα συμβούλιο που συνεδρίασε στο Ουέντσεστερ τον Απρίλιο του 1141 κήρυξε έκπτωτο τον Στέφανο, παραδίδοντας τον Αγγλικό θρόνο στη Ματθίλδη. Ο Στέφανος παρόλα αυτά κατάφερε να δραπετεύσει από τη φυλακή και να πάρει πίσω τον θρόνο του· στέφθηκε ξανά στην επέτειο της πρώτης του στέψης. Την περίοδο 1142 - 1143 ο Γοδεφρείδος είχε εξασφαλίσει στο δουκάτο του όλες τις περιοχές νότια και δυτικά του Σηκουάνα· στις 14 Ιανουαρίου 1144 διέσχισε τον Σηκουάνα, μπήκε στο Ρουέν και ανακηρύχθηκε δούκας της Νορμανδίας το καλοκαίρι του 1144. Το ίδια χρονιά ίδρυσε Αυγουστινιανή μονή στο Ανζού, κράτησε το δουκάτο της Νορμανδίας μαζί με τη σύζυγό του για μία πενταετία και στη συνέχεια το μεταβίβασε στον μεγαλύτερο γιο τους Ερρίκο (1449)· η συνθήκη επικυρώθηκε και από τον βασιλιά της Γαλλίας Λουδοβίκο Ζ' την επόμενη χρονιά.
Πόλεμοι με τους βαρόνους του Ανζού και αιφνίδιος θάνατος του Γοδεφρείδου
Ο Γοδεφρείδος κατάφερε να πατάξει τρεις επαναστάσεις βαρόνων στο Ανζού (1129, 1135, 1145 - 1151), βρέθηκε σε διαμάχη με τον μικρότερο αδελφό του Ηλία τον οποίο φυλάκισε μέχρι το 1151, οι ασχολίες του με τις επαναστάσεις στο Ανζού ήταν ο βασικός λόγος που δεν ασχολήθηκε έντονα με τα δικαιώματα της συζύγου του στην Αγγλία. Με τη Συνθήκη του Βάλλινγκφορντ (1153) συμφωνήθηκε να παραμείνει ο Στέφανος βασιλιάς της Αγγλίας αλλά διάδοχος του θα ήταν ο μεγαλύτερος γιος του Γοδεφρείδου και της Ματθίλδης Ερρίκος. Ο Γοδεφρείδος πέθανε αιφνίδια στις 7 Σεπτεμβρίου 1151, σύμφωνα με τον Ιωάννη του Μαρμουτιέ επιστρέφοντας από ένα βασιλικό συμβούλιο στο Σατώ-ντι-Λουάρ χτυπήθηκε απότομα από πυρετό, κατέρρευσε σε μια πολυθρόνα και πέθανε, τάφηκε στον καθεδρικό ναό του Αγίου Ιουλιανού στο Λε Μαν.
Οικογένεια
Νυμφεύτηκε το 1128 τη Ματθίλδη του Οίκου της Νορμανδίας, κόρη του Ερρίκου Α΄ της Αγγλίας και παιδιά του ήταν:
Ο Γοδεφρείδος είχε πολλά άλλα νόθα παιδιά, με ερωμένες του, όπως:
Θρύλοι σχετικά με το οικόσημο των απογόνων του
Υπάρχουν πολλοί προβληματισμοί σε νεότερα κείμενα σχετικά με το οικόσημο του Γοδεφρείδου Πλανταγενέτη. Ο Ιωάννης του Μαρμεντιέ αναφέρει, ότι τη χρονιά που τον έχρισε ο πεθερός του ιππότη, του παρέδωσε και το οικόσημο με τους χρυσούς λέοντες. Το χρυσό λιοντάρι ήταν το σύμβολο τού γιου του Ερρίκου Β΄ και όλοι οι απόγονοί του Πλανταγενέτες βασιλείς της Αγγλίας χρησιμοποιούσαν τα λιοντάρια σε διαφορετικούς συνδυασμούς· στο ταφικό μνημείο του Γοδεφρείδου εμφανίζεται ο ίδιος να κρατάει μια ασπίδα μαζί με χρυσά λιοντάρια σε γαλάζιο φόντο. Ο Βρετανός ιστορικός Τζιμ Μπράντμπουρι παρουσιάζει ενδείξεις, ότι ήταν οικόσημο του Αγγλικού βασιλείου από τα αρχαία χρόνια. Σύμφωνα με τον Γάλλο μεσαιωνιστή συγγραφέα Μισέλ Παστουρώ για πολύ καιρό όλοι πίστευαν, ότι ήταν το οικόσημο του ίδιου του Γοδεφρείδου, αλλά νεότερες έρευνες λένε, ότι δημιουργήθηκε μετά τον θάνατό του (1155 - 1160) από τη χήρα του Ματθίλδη, ενώ ο ίδιος δεν είχε οικόσημο. Άλλοι ιστορικοί αντίθετα υποστήριζαν, ότι το χρησιμοποιούσε και ο ίδιος.
Συμμετοχή του Γοδεφρείδου στη λογοτεχνία
Ο Γοδεφρείδος ήταν κεντρικός χαρακτήρας στο μυθιστόρημα του Σάρον Πένμαν "Όταν ο Χριστός και οι άγιοι του κοιμούνται" που δραματοποιεί τη βασιλεία του γιου του Ερρίκου Β' και των εγγονών του στη Γαλλία. Ο Γοδεφρείδος εμφανίζεται επίσης στο μυθιστόρημα της Ελισάβετ Τσάντγουικ "Βασίλισσα της Αγγλίας" στο οποίο περιγράφει την ιστορία της αυτοκράτειρας Ματθίλδης την περίοδο (1125 - 1148), φαίνεται επίσης στον πρώτο τόμο της τριλογίας της Ελισάβετ Τσάντγουικ "Η καλοκαιρινή βασίλισσα" που αναφέρεται στην Ελεονόρα της Ακουιτανίας.
Εξωτερικοί σύνδεσμοι
Κατηγορία:Οίκος των Πλανταγενετών Κατηγορία:Κόμητες του Πουατιέ Κατηγορία:Κόμητες του Μαιν Κατηγορία:Κόμητες του Ανζού Κατηγορία:Οίκος του Ανζού Κατηγορία:Δούκες της Νορμανδίας
Ουτναπιστίμ
Σύμφωνα με το Έπος του Γκιλγκαμές, ο θεός Ένκι έδωσε εντολή στον Ουτναπιστίμ να φτιάξει ένα πλοίο σε σχήμα κύβου, και μέσα σε αυτό να βάλει σπόρους από όλα τα φυτά και τα ζώα της γης. Το πλοίο ήταν έτοιμο σε έξι ημέρες και την έβδομη καθελκύστηκε.
Πρώτα εμφανίστηκε ένα μαύρο σύννεφο και ο θεός Αντάντ έσπειρε φοβερή θύελλα και βροχή· μετά εμφανίστηκε ο θεός Νεργκάλ και άφησε τα νερά του κάτω κόσμου. Μετά ήρθε ο Νικούρτας, θεός του πολέμου, και έσπασε τα φράγματα, μαζί του και οι εφτά κριτές της κόλασης και ο θεός Αννουνάκι. Ήταν τόση μεγάλη και τρομερή η καταστροφή, που τρόμαξαν και οι ίδιοι οι θεοί και κατέφυγαν στα πιο ψηλά μέρη του ουρανού. Η καταστροφή κράτησε έξι ημέρες και έξι νύχτες: έβρεχε και πλημμύρισε όλη η γη, την έβδομη μέρα η βροχή σταμάτησε.
Το πλοίο προσάραξε στο όρος Νισίρ και ο Ουτναπιστίμ έστειλε ένα περιστέρι, αλλά αυτό δεν βρήκε γη να καθίσει και ξαναγύρισε· το ίδιο και ένα χελιδόνι. Τέλος στέλνει και ένα κοράκι, το οποίο όμως δεν ξαναγύρισε, έτσι ο Ουτναπιστίμ κατάλαβε ότι ο κατακλυσμός είχε τελειώσει και έκανε θυσία στους θεούς. Οι θεοί βλέποντας τη θυσία μαζεύτηκαν γύρω της, εκτός τον θεό Ενλίλ, ο οποίος ήταν ο υπαίτιος της καταστροφής.
Κάποια στιγμή ήρθε και ο Ενλίλ και εξοργίστηκε που επέζησαν άνθρωποι από την καταστροφή. Επενέβησαν οι θεοί Νινούρτα και Ένκ,ι κάνοντας τον Ουτναπιστίμ και τη γυναίκα του αθάνατους.
Τον Ουτναπιστίμ συνάντησε μετά από χρόνια ο Γκιλγκαμές και του αφηγήθηκε την ιστορία του κατακλυσμού. η οποία υπάρχει στο Έπος του Γκιλγκαμές.
Εξωτερικοί σύνδεσμοι
Κατηγορία:Σουμεριακή μυθολογία
Ντεμπρέ Μπιζέν
thumb|right|200px|Ντεμπρέ Μπιζέν thumb|right|350px|Χαλκογραφία του Ντεμπρέ Μπιζέν (Debre Bizen), [[Ερυθραία. Αυτή η χάραξη, δημοσιεύθηκε αρχικά από τον J.T. Bent, στο βιβλίο: «Η Ιερή Πόλη των Αιθιόπων» («The Sacred City of the Ethiopians»), (Λονδίνο, 1896).]] Το Ντεμπρέ Μπιζέν (Debre Bizen) είναι το πιο γνωστό μοναστήρι της Ορθόδοξης Εκκλησίας Ταουαχιντό (Tawāhidō) της Ερυθραίας. Βρίσκεται στην κορυφή του όρους Ντεμπρέ Μπιζέν (825 μέτρα), κοντά στην πόλη Νεφασίτ (Nefasit) στην Ερυθραία. Η βιβλιοθήκη της, περιέχει πολλά σημαντικά χειρόγραφα στη γλώσσα Γκέ'εζ (Ge'ez).
Ιστορία
Το Ντεμπρέ Μπιζέν ιδρύθηκε κατά το 1350 από τον Αββά Φίλιππο (Abba Filipos), ο οποίος ήταν μαθητής του Αββά Αμπσάντι (Abba Absadi). Κατά το 1400, η Μονή ακολούθησε τον κανόνα του Οίκου Ιουστάτεβος (Ewosṭatewos) (Άγιος Ευστάθιος της Αιθιοπίας) και ένα γκαντλ (gadl) των Ιουστάτεβος, συντάχθηκε αργότερα εκεί. Σύμφωνα με τον Τομ Κίλλιον (Tom Killion), παρέμεινε ανεξάρτητο από την Αιθιοπική Ορθόδοξη Εκκλησία ενώ ο Ρίτσαρντ Πάνκχερστ (Richard Pankhurst) δηλώνει, ότι εξακολουθούσε να εξαρτάται από την Αιθιοπική Ορθόδοξη Εκκλησία με κέντρο το Αξούμ.
Σε κάθε περίπτωση, επιβιώνει ένα κεφάλαιο του αυτοκράτορα Ζαρά Γιακόμπ (Zara Yaqob), το οποίο χορηγούσε εδάφη στο Ντεμπρέ Μπιζέν.
Το μοναστήρι ήταν ένας από τους πολλούς οικισμούς που καταστράφηκαν τον 16ο αιώνα, από τους Οθωμανούς σε μια από τις εκστρατείες τους, για τη δημιουργία της επαρχίας του Χαμπές (Habesh).
Σημειώσεις
<references group="Σημ." />
Παραπομπές
Κατηγορία:Χριστιανικά μοναστήρια του 14ου αιώνα Κατηγορία:Εκκλησιαστικά κτίρια στην Ορθοδόξη Ερυθραία Κατηγορία:Θρησκευτικές οργανώσεις που δημιουργήθηκαν το 1350 Κατηγορία:Περιφέρεια Βόρειας Ερυθράς Θάλασσας
Straight Between the Eyes
Straight Between the Eyes είναι ο τίτλος του έκτου στούντιο δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Ιούνιο του 1982 μέσω της δισκογραφικής εταιρείας "Polydor".
Με νέο μέλος τον κιμπορντίστα Ντέηβιντ Ρόσενθαλ ο οποίος ήλθε στη θέση του Ντον Έρεϊ, οι Rainbow μετέβησαν στον Καναδά για την ηχογράφηση του νέου τους δίσκου. Το "Straight Between the Eyes" αποτέλεσε άλλη μία εμπορική επιτυχία για το συγκρότημα, ανεβαίνοντας στο # 5 των βρετανικών τσαρτ για να βραβευθεί ως ασημένιο. Επίσης, ανέβηκε στα περισσότερα Top-20 των ευρωπαϊκών τσαρτ και στο # 30 των αντίστοιχων αμερικανικών, ενώ περιείχε και την επιτυχία "Stone Cold".
Ο τίτλος του δίσκου προέρχεται από μία ατάκα του Τζεφ Μπεκ στον Ρίτσι Μπλάκμορ, στην οποία περιέγραφε τον Τζίμι Χέντριξ. Το τραγούδι "MISS Mistreated" ονομάστηκε κατ' αυτό τον τρόπο για να αποφευχθεί η σύγχυση με το "Mistreated" των Deep Purple.
Τραγούδια
1. Death Alley Driver (Blackmore, Turner) - 4:42
2. Stone Cold (Blackmore, Turner, Glover) - 5:17
4. Tite Squeeze (Blackmore, Turner, Glover) - 3:15
5. Tearin' Out My Heart (Blackmore, Turner, Glover) - 4:03
6. Power (Blackmore, Turner, Glover) - 4:26
7. MISS Mistreated (Blackmore, Turner, Rosenthal) - 4:27
8. Rock Fever (Blackmore, Turner) - 3:50
9. Eyes of Fire (Blackmore, Turner, Rondinelli) - 6:37
Βραβεία
Straight Between the Eyes (άλμπουμ)
Σάντα Άνα (Ελ Σαλβαδόρ)
Η Σάντα Άνα (ισπανικά: Santa Ana) είναι η δεύτερη μεγαλύτερη πόλη του Ελ Σαλβαδόρ μετά την πρωτεύουσα, Σαν Σαλβαδόρ. Είναι η πρωτεύουσα του διαμερίσματος Αουατσαπάν. Έχει πληθυσμό 274.830 κατοίκων (2006).
Straight Between the Eyes
Βραβεία
Ηνωμένο Βασίλειο (BPI Certification): Ασημένιος
Σάντα Άνα (Ελ Σαλβαδόρ)
Γεωγραφία
Η Σάντα Άνα βρίσκεται βορειοδυτικά του Ελ Σαλβαδόρ και νότια του Σάντα Άνα. Βρίσκεται βορειοανατολικά της Τσαλτσουάπα, νοτιοανατολικά της Ελ Πορβενίρ, βορειοδυτικά της Κοατεπέκε και νοτιοδυτικά της Τεχιστεπέκε. Βρίσκεται περίπου 64 χιλιόμετρα βορειοδυτικά της πρωτεύουσας, Σαν Σαλβαδόρ. Στα βοριοδυτικά της βρίσκεται η λίμνη Κοατεπέκε, η δεύτερη μεγαλύτερη λίμνη του Σάντα Άνα. Η πόλη έχει έκταση 408.01 τ.χλμ..
Straight Between the Eyes
Μέλη των Rainbow
Τζο Λιν Τέρνερ - φωνητικά
Σάντα Άνα (Ελ Σαλβαδόρ)
Δημογραφία
Η Αουατσαπάν είχε, σύμφωνα με την απογραφή του 2006, 274.830 κατοίκους. Είναι η δεύτερη μεγαλύτερη πόλη του Ελ Σαλβαδόρ μετά την πρωτεύουσα, Σαν Σαλβαδόρ. Έχει πυκνότητα 673.58 κατοίκων ανά τ.χλμ.
Straight Between the Eyes
Μέλη των Rainbow
Ρίτσι Μπλάκμορ - κιθάρα, μπάσο
Σάντα Άνα (Ελ Σαλβαδόρ)
Οικονομία
Η κύρια παραγωγή της Σάντα Άνα είναι ο καφές
Straight Between the Eyes
Μέλη των Rainbow
Ντέηβιντ Ρόσενθαλ - πλήκτρα
Σάντα Άνα (Ελ Σαλβαδόρ)
Διοικητική διαίρεση
Ο δήμος της Σάντα Άνα διαιρείται σε 35 καντόνια:
Straight Between the Eyes
Μέλη των Rainbow
Ρότζερ Γκλόβερ - μπάσο
Σάντα Άνα (Ελ Σαλβαδόρ)
Εξωτερικοί σύνδεσμοι
Σάντα Άνα Σάντα Άνα Σάντα Άνα
Straight Between the Eyes
Μέλη των Rainbow
Μπόμπι Ροντινέλι - τύμπανα
Πηγές
Κατηγορία:Δισκογραφία των Rainbow Κατηγορία:Άλμπουμ του 1982